open-index/open-wikipedia-markdown huggingface dataset:
Džuljena Alfreda

**Džuljena Alfreda** (; dzimusi  Kastri) ir Sentlūsijas vieglatlēte, startē sprinta sacensībās,  čempione 100 metru skrējienā, kā arī sudraba medaļas ieguvēja 200 metru skrējienā. 2024. gada pasaules čempione telpās 60 metru skrējienā.

Piedalījusies 2018. gada vasaras jaunatnes olimpiskājās spēlēs, izcīnot sudraba medaļu 100 metru sprintā. Alfreda startēja 2023. gada pasaules čempionātā, kvalificējoties finālam gan 100 metros, kur ieņēma 5. vietu, kā arī 200 metros, kur ieņēma 4. vietu. 2024. gada pasaules čempionātā telpās viņa izcīnīja zelta medaļu 60 metros.

 viņa izcīnīja zelta medaļu 100 metros ar rezultātu 10,72 sekundes, kas bija jauns Sentlūsijas rekords. Šī bija pirmā medaļa Sentlūsijai olimpiskajās spēlēs. 200 metros viņa izcīnīja sudraba medaļu ar rezultātu 22,08 sekundes, piekāpjoties vienīgi Gabrielai Tomasai.

2025. gada Pasaules čempionātā Tokijā izcīnīja bronzas medaļu 100 metru distancē.

## Atsauces

## Ārējās saites
2028. gada ASV prezidenta vēlēšanas

**2028. gada ASV prezidenta vēlēšanas** būs 61. ASV prezidenta vēlēšanas, kas notiks . Tajās vēlēs ASV prezidentu un viceprezidentu. Partiju oficiālie ASV prezidenta amata kandidāti tiks izvēlēti partiju priekšvēlēšanu balsojumos. Vēlēšanu uzvarētājs prezidenta amatā tiks inaugurēts .

## Priekšvēsture
2024. gadā par 47. ASV prezidentu tika ievēlēts republikānis Donalds Tramps. Tramps kurš iepriekš jau bija pabijis ASV prezidenta amatā vēlēšanās pārliecinoši uzvarēja pār ASV viceprezidenti Kamalu Harisu. Politologi Trampa uzvaru skaidroja ar inflāciju ASV un arī imigrācijas krīzi uz ASV-Meksikas robežas. Trampa pārstāvētā Republikāniskā partija arī ieguva vairākumu ASV Pārstāvju palātā un ASV Senātā, tā iegūstot to saucamo trifektu, kas ievērojami viņam ļauj atvieglot likumu pieņemšanas procedūru. ASV konstitūcija liedz Trampam kandidēt uz 3. prezidenta termiņu, tādēļ šīs būs pirmās vēlēšanas kopš 2016. gada, kad abām galvenajām partijām būs atklāts priekšvēlēšanu balsojums, kurās gaidāma liela konkurence.

## Kandidātu izvirzīšana
### Republikāniskā partija
Par Republikāniskās partijas galvenajiem potenciālajiem kandidātiem tiek uzskatīti ASV viceprezidents Džeimss Venss, ASV Valsts sekretārs Marko Rubio, Floridas gubernators Rons Desantiss un Virdžīnijas gubernators Glens Jangkins. 

### Demokrātiskā partija
Demokrātiskās partijas priekšvēlēšanu sacīkste tiek uzskatīta par īpaši svarīgu, jo pēc Džo Baidena aiziešanas no prezidenta amata partija pazaudēja savu *de facto* līderi, kādēļ šī sacīkste var nopietni mainīt Demokrātu ieņemto kursu. Par Demokrātiskās partijas galvenajiem potenciālajiem kandidātiem tiek uzskatīti bijusī ASV viceprezidente Kamala Harisa, Kalifornijas gubernators Gavins Ņūsoms, Kentukī gubernators Endijs Bešers, Pensilvānijas gubernators Džošs Šapīro, Ilinoisas gubernators Džejs Prickers un Mičiganas gubernatore Gretčena Vitmera.
## Atsauces
Ņujorkas karalis (filma)

**"Ņujorkas karalis"** () ir 1990. gada ASV un Itālijas *[[neo-noir]]* kriminālfilma, kuras režisors ir Abels Ferrara. Filmā galvenās lomas atveido Kristofers Volkens, Lorenss Fišbērns, Deivids Karūzo, Viktors Argo, Veslijs Snaipss, Dženeta Džūliana, Džankarlo Espozito, Pols Kalderons un Stīvs Bušemi.

Filma stāsta par Frenku Vaitu (Volkens), Ņujorkas narkobaronu, kurš pēc iznākšanas no cietuma atjauno savu impēriju, vienlaikus cenšoties darboties likumīgi.

Filmas "Ņujorkas karalis" pirmizrāde notika . Izdošanas brīdī filma saņēma neviennozīmīgu kritiķu vērtējumu, pārsvarā kritizējot filmā atveidoto vardarbību un tās tumšo toni. Mūsdienās filmas vērtējums ir ievērojami audzis un tā tiek uzskatīta par vienu no Ferraras labākajām filmām. Tīmekļa vietnē *[[Rotten Tomatoes]]* filmai ir 70% vērtējums.

## Atsauces

## Ārējās saites
Veslijs Snaipss

**Veslijs Trents Snaipss** (; dzimis ) ir amerikāņu aktieris un producents. Vislabāk pazīstams ar lomām asa sižeta filmās, bet piedalījies arī trilleros, drāmās un komēdijās.

Nominēts *[[Independent Spirit Awards]]* balvai par lomu filmā *[[The Waterdance]]* (1992), kā arī saņēmis Venēcijas kinofestivāla labākā aktiera balvu par lomu filmā "Vienas nakts romāns" (*One Night Stand*, 1997).

Snaipsa pirmās kino lomas bija filmās *[[Wildcats (filma)|Wildcats]]* (1986) un *[[Streets of Gold]]* (1986). Kļuvis populārs 1990. gados, piedaloties tādās filmās kā "Ņujorkas karalis" (1990), "Jaunā Džeka pilsēta" (*New Jack City*, 1991), "Baltie neprot lekt" (*White Men Can't Jump*, 1992), "Pasažieris Nr.57" (*Passenger 57*, 1992), "Saullēkts" (*Rising Sun*, 1993), "Cilvēks iznīcinātājs" (*Demolition Man*, 1993), "Desanta zona" (*Drop Zone*, 1994), "Von Fu, paldies par visu, Džūlija Njumara" (*To Wong Foo, Thanks for Everything! Julie Newmar*, 1995), "Naudas vilciens" (*Money Train*, 1995), "Līdzjutējs" (*The Fan*, 1996), "Slepkavība Baltajā namā" (*Murder at 1600*, 1997) un "Likuma kalpi" (*U.S. Marshals*, 1998). Atveidojis arī Asmens lomu *[[Marvel Cinematic Universe]]* filmās "Asmens" (1998), "Asmens II" (2002), "" (2004) un "Dedpūls & Vilknadzis" (*Deadpool & Wolverine*, 2024).

21. gadsimtā Snaipss tēloja lomas tādās filmās kā "Neapstrīdams" (*Undisputed*, 2002), *[[Brooklyn's Finest]]* (2009), "Neiznīcināmie 3" (2014), *[[Dolemite Is My Name]]* (2019) un "Uz Ameriku pēc dēla" (*Coming 2 America*, 2021).

## Atsauces

## Ārējās saites
Džankarlo Espozito

**Džankarlo Džuzepe Alesandro Espozito** (; dzimis ) ir itāļu izcelsmes amerikāņu aktieris, vislabāk pazīstams ar Gasa Fringa lomu seriālos "Pārkāpt robežu" (2009—2011) un "Labāk zvaniet Solam" (2017—2022). Par šo lomu saņēmis Kritiķu izvēles televīzijas balvu, kā arī nominācijas trīs ''Emmy'' balvām.

Atveidojis lomas vairākās Spaika Lī filmās: *[[School Daze]]* (1988), *[[Do the Right Thing]]* (1989), "Blūzs par labāku dzīvi" (*Mo' Better Blues*, 1990) un "Malkolms X" (*Malcolm X*, 1992). Citas pazīstamākās lomas ir filmās "Ķeza" (*Taps*, 1981), "Ņujorkas karalis" (1990), "Nakts uz Zemes" (*Night on Earth*, 1991), *[[Bob Roberts]]* (1992), "Ali" (*Ali*, 2001), *[[Monkeybone]]* (2001), "Pēdējais atvaļinājums" (*Last Holiday*, 2006), "Truša ala" (2010), "Labirinta skrējējs: Ugunskristības" (2015), "Džungļu grāmata" (2016), "Naudas monstrs" (2016), *[[Okja]]* (2017), "Labirinta skrējējs: Pretnāves zāles" (2018), *[[Stargirl]]* (2020), "Abigeila" (*Abigail*, 2024), "Megapole" (2024), *[[MaXXXine]]* (2024), *[[The Electric State]]* (2025) un "Kapteinis Amerika: Brīnišķīgā jaunā pasaule" (2025).

## Ārējās saites
Ņujorkas karalis

**Ņujorkas karalis** var būt:
* "Ņujorkas karalis" (*King of New York*) — 1990. gada ASV un Itālijas *neo-noir* kriminālfilma;
* "Ņujorkas karalis" (*The King of Queens*) — ASV komēdijseriāls (1998—2007).
Vecumnieku iela

**Vecumnieku iela** var būt:

* Vecumnieku iela — iela Rīgā;
* Vecumnieku iela — iela Ādažu pagasta Alderos;
* Vecumnieku iela — iela Olaines pagasta Medemciemā.
Vestienas iela

**Vestienas iela** var būt:

* Vestienas iela — iela Rīgā;
* Vestienas iela — iela Madonā;
* Vestienas iela — iela Bērzaunes pagasta Bērzaunē;
* Vestienas iela — iela Ērgļu pagasta Ērgļos;
* Vestienas iela — iela Vestienas pagasta Vestienā.
Lietuvas Ceļu muzejs

**Lietuvas Ceļu muzejs** () ir muzejs Vievē, Lietuvā, kurā apskatāma ceļu būves vēsture un ceļu vēsture. Tas izveidots 1995. gadā ar mērķi iepazīstināt ar ceļu vēsturi un gadu gaitā savāktajiem ceļu uzturēšanas eksponātiem. Muzejs pieder valsts uzņēmumam *Kelių priežiūra* un Lietuvas Republikas Satiksmes un sakaru ministrijai.

## Izveide
Pēc valsts neatkarības atjaunošanas un Lietuvas Ceļu direkcijas izveides 1995. gada 19. oktobrī atklāja Lietuvas Ceļu muzeju. Pirmais muzeja direktors bija Jozs Stepankevičs, kurš pirms tam bija Vieves autoceļu pārvaldes vadītājs.

## Ekspozīcijas
[thumb|250x250px|[Ekskavators EO-3311]]
[thumb|250x250px|Zirgu vilkts [bitumens|bitumena katls]]
Vairāk nekā 30 muzeja pastāvēšanas gadu laikā ekspozīcija nepārtraukti papildināta ar jauniem eksponātiem un tagad aizņem divus ēkas stāvus. Smagā ceļu būves un uzturēšanas tehnika ir apskatāma arī atsevišķi uzbūvētā angārā un āra ekspozīcijā. Pašlaik muzejā ir vairāk nekā 8000 eksponātu.

Muzejā apskatāmas senas Lietuvas kartes, fotoalbumi, pirmās grāmatas un žurnāli par ceļu būvi. Var apskatīt tiltu, viaduktu, autobusu pieturu, dažādu citu būvju maketus, senākos ceļu būves un uzturēšanas instrumentus un ceļa zīmes. Izstādē apskatāmas arī pirmskara un pēckara ceļu būves un uzturēšanas iekārtas un interaktīvas aktivitātes: ceļu uzturēšanas simulators un paplašinātās realitātes spogulis.

Viens no unikālākajiem muzeja eksponātiem ir 1854. gadā Vācijā izgatavots zirgu vilkts bitumena katls. Ilgu laiku šis katls bija aizmirsts, līdz to atrada vecās ceļu strādnieku telpās. Pastāv vismaz vairākas versijas, kā eksponāts tik ilgus gadus palika neatklāts.

## Cita darbība
thumb|Ielu māksla Ceļu muzejā
Ceļu muzejā ir eksponāti, no kuriem daži ir ļoti reti vai unikāli. Tie stāsta par Lietuvas ceļu darbiniekiem pēdējo 100 gadu laikā. Daudzus eksponātus dāvinājuši paši ceļu strādnieki, atklājot apmeklētājiem ne tikai stāstus par ceļu darbu, bet arī savus stāstus.

2025. gadā Ceļu muzeja ēkas sienā parādījās jauns ielu mākslas darbs – Vieves pilsētas karte, kurā var atpazīt slavenākās vietas: baznīcu, tiltu, ezeru un citus objektus. Darbs ir piepildīts arī ar ceļu uzturēšanas simboliem, kas atgādina par muzeja tēmu. 

2015. gadā par godu muzeja 20 gadu jubilejai izdota grāmata "Lietuvas Ceļu muzejs".

Ceļu muzejs ir Lietuvas muzeju asociācijas biedrs.

## Muzeja vadītāji
* Jozs Stepankevičs (1995—2017)
* Erika Švermickiene (2017—2024)
* Rimants Zagrebajevs (2024—pašlaik)

## Ārējās saites
* Lietuvas muzeju asociācija
Tims Volcs

**Timotijs Džeimss Volcs** (; dzimis 1964. gada 6. aprīlī Nebraskā) ir amerikāņu pedagogs un politiķis, pārstāv Demokrātisko partiju. Kopš 2019. gada ir Minesotas štata gubernators. Pirms kļūšanas par gubernatoru Volcs bija ASV Pārstāvju palātas deputāts no 2007. gada līdz 2019. gadam, pārstāvot Minesotas 1. kongresa apgabalu.

Dzimis Vestpointā, Nebraskas štatā, Volcs pēc vidusskolas beigšanas pievienojās ASV Armijā, tur nodienējot 24 gadus. Pēc armijas Volcs strādāja par skolotāju, mācot sociālās zinātnes. Paralēli strādaja par amerikāņu futbola treneri.  2007. gadā viņš tika ievēlēts ASV Pārstāvju palātā, pārstāvot Minesotass 1. kongresa apgabalu. 2018. gadā Volcs tika ievēlēts par Minesotas štata gubernatoru. Kā gubernatoram Volcam, ir liels atbalsts publiskajās aptaujās starp Minesotas vēlētājiem.

2024. gada ASV prezidenta vēlēšanās Kamala Harisa viņu izvēlējās par ASV viceprezidenta amata kandidātu.
## Atsauces

## Ārējās saites
Jānis Jirgens

**Jānis Jirgens** (1871—1948) bija latviešu pedagogs, filologs un politiķis, kurš no  līdz Latvijas okupācijai ieņēma Dobeles pilsētas vecākā amatu. Bijušais tautskolu direktors un viens no Daugavpils Valsts skolotāju institūta dibinātājiem un tā pirmais direktors.

## Biogrāfija

[thumb|left|[Dobeles atbrīvošanas piemineklis|Dobeles atbrīvošanas pieminekļa atklāšana 1940. gadā, Jānim Jirgenam klātesot]]
Dzimis  Kastrānes pagasta "Naglās" zemnieka Kārļa Jirgena un Līzes Jirgenes (dzim. Lasmanis) ģimenē, kā vecākais triju bērnu ģimenē. Attāls psihologa Dr. Rūdolfa Jirgena radinieks. Skolas gaitas viņš sāka Kastrānes pagasta skolā, bet vēlāk Suntažu draudzes skolā un 1892. gadā beidza Kuldīgas tautskolotāju semināru.

Pēc tam kā tautskolotājs strādāja Limbažu draudzes skolā un par skolas pārzini Vainižu un Svētciema pagastu skolās un Rosbeķu 2. kl. ministrijas skolā. 1905. gada revolūcijas laikā Jirgens emigrējis uz Franciju, bet vēlāk devies uz Šveici, kur strādājis par pedagogu. No 1906. gada līdz 1909. gadam studējis Grenobles Universitātē un saņēmis bakalaura grādu Franču valodas filoloģijā.

1909. gadā viņš ieroadās Krievijā. Sākumā strādāja par tautskolotāju Somijas hercogistē, bet vēlāk, iegūstot Krievijas ģimnāziju skolotāja tiesības, viņš strādāja par vācu un franču valodas pasniedzēju Žitomiras komercskolā, vēlāk ķeizara Nikolaja II tirdzniecības skolā Pēterburgā.

1921. gadā Jirgens atgriezās Latvijā un sācis darbu Izglītības ministrijā par tautskolu inspektoru, ieņemot Ilūkstes apriņķa tautskolu inspektora amatu. Pēc tam ministrija komandēja viņu uz Daugavpili noorganizēt Daugavpils skolotāju institūtu, kur sākumā izpildīja arī direktora amatu. 1922. gadā Jirgens tika iecelts par tautskolu direktora biedru, bet 1927. gadā par tautskolu direktoru un šo amatu izpildīja līdz 1934. gada rudenim, kad viņš pārņēma Zaļenieku ģimnāzijas direktora amatu. 1932. gadā apbalvots ar III šķiras Triju Zvaigžnu ordeni.

Zaļenieku ģimnāzijai likvidējoties, paklausīja Dobeles pilsētas valdes lūgumam un kļuvapar direktoru Dobeles pilsētas ģimnāzijā, pārņemot amatu no Ernesta Francmaņa. Kā direktors Jānis Jirgens ticis augsti godāts un slavēts. Jirgena vadības laikā nostiprinājās ģimnāzijas finansiālais stāvoklis un ar valsts pabalstu skola varēja paplašināt savas telpas. Jānis Jirgens vadīja gan Dobeles vēstures pētīšanas biedrību, gan Dobeles pilsētas revīzijas komisiju. Papildus tam direktors arī bija Dobeles latviešu biedrības valdē un stipri iestājās par latviešu biedrības nama celšanu. Pēc pilsētas galvas Ernesta Vanaga atkāpšanās, par jauno pilsētas galvu 1938. gada 9. decembrī Iekšlietu ministrija izraudzīja Jāni Jirgenu. Pilsētas galvas amatu Jirgens apvienoja ar skolas direktora darbu. Pēc Padomju Savienības okupācijas Jirgenu atlaida no amata, bet pēc Vācijas Reiha okupācijas amatā atgrieza. 1942. gada sākumā no amata atkāpjas.

Ģimnāzijas direktora amatā viņš palika līdz 1946. gadam. Miris 1948. gadā, apglabāts Rīgas Meža kapos.

## Atsauces
Do the Right Thing

***Do the Right Thing*** ir 1989. gada ASV komēdijdrāmas filma, kuras režisors, producents, scenārists un galvenās lomas atveidotājs ir Spaiks Lī. Citas lomas atveido Denijs Aielo, Osijs Deiviss, Rūbija Dī, Ričards Edsons, Bills Nanns, Džons Turturo, Džons Sevidžs, Džankarlo Espozito un Semjuels Džeksons. Savas pirmās kino lomas filmā atveido Rozija Peresa un Mārtins Lorenss.

Filmas darbība norisinās Bruklinā un tā stāsta par etnisku konfliktu starp vietējiem afroamerikāņu iedzīvotājiem un picērijas īpašniekiem, kas ir itāļu izcelsmes amerikāņi.

Filmas *Do the Right Thing* pirmizrāde notika  Kannu kinofestivālā. Filmu izplatīja *[[Universal Pictures]]*. Filma guva gan kritiskus, gan finansiālus panākumus. To nominēja Amerikas Kinoakadēmijas balvai kategorijās "Labākais aktieris otrā plāna lomā" (Aielo) un "Labākais oriģinālscenārijs". 2022. gada žurnāla Sight & Sound veiktajā kritiķu aptaujā filmu atzina par 24. visu laiku izcilāko filmu. *Do the Right Thing* tiek uzskatīta par vienu no visu laiku labākajām filmām.

## Atsauces

## Ārējās saites
Episkopālā baznīca

[thumb|278x278px|[Vašingtonas Nacionālā katedrāle, ASV Episkopālās baznīcas galvenais dievnams]]
**Episkopālā baznīca** () jeb oficiāli **Protestantiski episkopālā baznīca Amerikas Savienotajās Valstīs** () ir anglikāņu tradīcijas baznīca, kas ir daļa no pasaules Anglikāņu sadraudzības. 

Vēsturiski anglikāņu baznīca Ziemeļamerikā atradās Anglijas Baznīcas un Lielbritānijas monarha pakļautībā, bet pēc Amerikāņu revolūcijas amerikāņu bīskapi pasludināja baznīcas neatkarību. Tagadējais baznīcas bīskaps-priekšsēdētājs kopš 2024. gada 1. novembra ir Šons Rovs (*Sean Rowe*). Pie šīs baznīcas piederēja vairāki ASV prezidenti. 

Episkopālā baznīca uzsver, ka tā pieturas pie katoliskas, taču reformētas tradīcijas, kā arī ir saglabājusi vēsturisko apustulisko sukcesiju. Baznīcā ietilpst dažādu tradīciju draudzes, tostarp anglokatoļi, kuri dievkalpojumos izmanto rietumu katolisko ritu, kā arī evaņģēlisti, kuri savos dievkalpojumos pieturas pie vienkāršības. 

Episkopālā baznīca no 1974. gada ordinē sievietes par priesteriem, savukārt 1989. gadā notika pirmā sievietes bīskapa konsekrācija. No 2006. līdz 2015. gadam bīskapa-priekšsēdētāja amatu ieņēma Ketrīna Džefertsa Šorija (*Katharine Jefferts Schori*), kas bija pirmā sieviete baznīcas vadītāja amatā visā Anglikāņu sadraudzībā. Lielu strīdu izraisīja Džīna Robinsona (*Gene Robinson*), pirmā atklātā geja bīskapa, konsekrācija, kuras rezultātā no Episkopālās baznīcas atdalījās vairāki simti draudžu, izveidojot konservatīvo Anglikāņu baznīcu Ziemeļamerikā (*Anglican Church in North America*). Kopš 2015. gada Episkopālā baznīca ieviesa t.s. “laulību vienlīdzību”, atļaujot laulāt viendzimuma pārus. 

Pēdējā laikā vērojama tendence uz ikgadēju baznīcas piekritēju skaita samazināšanos. 2022. gadā episkopālajā baznīcā bija 1 584 785 locekļi, no kuriem 1 432 082 bija ASV. 

## Atsauces

## Ārējās saites

* Episkopālās baznīcas oficiālā mājaslapa
Rašklifa

**Rašklifas boro** () ir nemetropoles distrikts ar boro statusu Anglijas vidienē Notingemšīras nemetropoles grāfistē. Atrodas grāfistes dienvidos, robežojas dienvidos ar Lesteršīru, rietumos — ar Dārbišīru, bet ziemeļos — ar Brokstovu, Notingemu, Gedlingu un Ņūarku un Šērvudu. Distrikta lielākā apdzīvotā vieta un administratīvais centrs ir Notingemas priekšpilsēta Vestbridžforda.

## Vēsture
Administratīvā vienība tagadējās robežās izveidota 1974. gada 1. aprīlī, apvienojot Vestbridžfordas urbāno distriktu un Bingemas un Beisfordas (daļu) lauku distriktus. Nodēvēts pēc senos laikos distrikta dienvidrietumos pastāvējušās Rašklifas kiligundas (*Rushcliffe Wapentake*).

Administratīvi distriktu veido ārpuspagastu teritorija (*unparished area*), ko tieši pārvalda boro padome un kas iekļauj Vestbridžfordas pilsētu ar  iedzīvotājiem, divas pagasta līmeņa pilsētas — Bingema () un Kotgreiva (), kā arī  58 lauku pagasti.

## Atsauces

## Ārējās saites

*
Dragreiss

thumb|upright=1.4|''Top Fuel'' dragreisa sacīkstes 1991. gadā
**Dragreiss** jeb **dragreisa sacīkstes** ir motoru sporta veids, kurā sacenšas automašīnas vai motocikli. Parasti vienlaikus sacenšas divas tehnikas vienības, un uzvar tas dalībnieks, kurš pirmais šķērso noteiktu finiša līniju. Sacensības notiek pa īsu, taisnu trasi. No starta līnijas trases garums visbiežāk ir ceturtdaļa jūdzes (1320 pēdas; 402 metri), vai īsāka, 1000 pēdu (0,19 jūdzes; 304,80 metri), kas kļūst arvien populārāka, jo tas ir standarts *Top Fuel* dragsteru un *Funny Cars* dragreisa sacīkstēs. Pastāv arī astotdaļu jūdzi gara trase (660 pēdas; 201 metrs). Elektroniskās laika un ātruma noteikšanas sistēmas sacensību rezultātu reģistrēšanai izmanto kopš 1960. gadiem.

Dragreisa sacīkstēs izmantoto automašīnu un motociklu vēsture ir gandrīz tikpat ilga kā pašu motorizēto transportlīdzekļu vēsture, un tā izpaudusies gan kā nelegālas ielu sacīkstes, gan kā reglamentēts motoru sporta veids.

## Ārējās saites

* ''Australian National Drag Racing Association'' (ANDRA)
* ''European Championship Drag Racing'' (FIA/UEM)
* ''New Zealand Drag Racing Association'' (NZDRA)
* ''EuroDragster – European Drag Racing News and Events''
* ''DragTimes – Database of Drag Racing Timeslips''
* ''Dragbike.com – Motorcycle Drag Racing News''
* ''Drag News Australia – Australian Drag Racing News''
NG-21

thumb|right|300px|''Cygnus'' hermētiskais nodalījums pirmsstarta sagatavošanas laikā
***NG-21*** jeb ***S.S. Francis R. "Dick" Scobee*** bija ASV uzņēmuma *[[Northrop Grumman]]* kravas kosmosa kuģa *[[Cygnus (kosmosa kuģis)|Cygnus]]* Starptautiskās kosmosa stacijas (SKS) apgādes misija *[[Nacionālā aeronautikas un kosmosa administrācija|NASA]]* programmā *[[Commercial Resupply Services 2]]* (*CRS-2*). Kravas kuģis orbītā tika palaists 2024. gada 4. augustā, darbību beidza 2025. gada 30. martā.

Kosmosa kuģis nosaukts par godu ASV kosmonautam Frensisam Ričardam Skobī, kurš gāja bojā ''Challenger'' katastrofā.

## Derīgā krava
Kopējā kravas masa bija 3857 kg. 3843 kg krava bija izvietota kosmosa kuģa hermētiskajā nodalījumā: lietas apkalpei (1021 kg), krava zinātniskajiem pētījumiem (1220 kg), rezerves daļas stacijas iekārtām (1560 kg), datoru iekārtas (13 kg), ārpuskuģa aktivitāšu aprīkojums (43 kg). Nehermētiskajā nodalījumā bija 14 kg krava.

## Lidojuma gaita
*Cygnus NG-21* tika palaists  15:02:53 *UTC* ar nesējraķeti *[[Falcon 9 Block 5]]* no Kanaveralas zemesraga Gaisa spēku stacijas starta laukuma *SLC-40*. Nesējraķetei izmantoja pirmo pakāpi (sērijas numurs *В1080*), kas bija lidojusi deviņas reizes.
Pēc derīgās kravas atdalīšanas raķetes pirmā pakāpe nolaidās uz nosēšanās zonas *LZ-1* Kanaveralas zemesraga Kosmisko spēku stacijā.

6. augustā *Cygnus* pietuvojās stacijai. 07:11 *UTC* kosmosa kuģi satvēra ar stacijas manipulatoru, ko vadīja Metjū Dominiks. Pēc tam *[[Canadarm2]]* vadību pārņēma zemes kontrolieri, un 09:33 *UTC* *Cygnus* bija pievienots pie *[[Unity (SKS)|Unity]]* moduļa apakšējās pieslēgvietas.

2025. gada 28. martā 08:50 *UTC* ar *Canadarm2* manipulatoru, ko vadīja lidojuma vadītāji no zemes, *Cygnus* tika atvienots no *Unity* moduļa. 10:57 *UTC* to palaida brīvā lidojumā.
30. martā kravas kuģis tika novadīts no orbītas; tas sasniedza atmosfēras blīvos slāņus un aptuveni 10:15 *UTC* sadega virs Klusā okeāna dienvidu daļas.

## Atsauces

## Ārējās saites

* NASA Commercial Resupply Mission NG-21 Northrop Grumman
* Cygnus-PCM (enhanced) Gunter Dirk Krebs
Denijs Aielo

**Denjels Lūiss Aielo jaunākais** (; dzimis , miris ) bija amerikāņu aktieris.

Aielo nominēja Amerikas Kinoakadēmijas balvai kategorijā "Labākais aktieris otrā plāna lomā" par lomu Spaika Lī filmā *[[Do the Right Thing]]* (1989). Piedalījies arī tādās filmās kā "Krusttēvs 2" (1974), The Front (1976), "Reiz Amerikā" (1984), "Kairas purpura roze" (1985), "Mēnessērdzīgais" (*Moonstruck*, 1987), "Hārlemas naktis" (*Harlem Nights*, 1989), "Jēkaba kāpnes" (*Jacob's Ladder*, 1990), "Hudzonas vanags" (*Hudson Hawk*, 1991), *[[Ruby (filma)|Ruby]]* (1992), "Leons" (1994), "Divas dienas ielejā" (*2 Days in the Valley*, 1996), "Slevina laimīgais skaitlis" (2006) un "Mazā Itālija" (*Little Italy*, 2018).

## Ārējās saites
Rozija Peresa

**Rozija Peresa** (; dzimusi ) ir amerikāņu aktrise.

Kino debitējusi ar lomu Spaika Lī filmā *[[Do the Right Thing]]* (1989). Par lomu Pītera Vīra filmā ''Fearless'' (1993) Peresu nominēja Amerikas Kinoakadēmijas balvai kategorijā "Labākā aktrise otrā plāna lomā". Atveidojusi lomas arī tādās filmās kā "Nakts uz Zemes" (*Night on Earth*, 1991), "Baltie neprot lekt" (*White Men Can't Jump*, 1992), "Tas varētu notikt ar tevi" (*It Could Happen to You*, 1994), "Ceļš uz Eldorado" (2000), "Ananasu ekspresis" (2008), "Mirušie nemirst" (2019) un "Plēsīgie putni (un kādas Arles Kīnas brīnumpasakainā emancipācija)" (2020).

## Ārējās saites
Viļa Plūdoņa iela

**Viļa Plūdoņa iela** vai **Plūdoņa iela** var būt:

* Viļa Plūdoņa iela — iela Rīgā;
* Viļa Plūdoņa iela — iela Iecavā;

* Plūdoņa iela — iela Bauskā;
* Plūdoņa iela — iela Rojā.
Vestbridžforda

**Vestbridžforda** () ir pilsēta Anglijā, Notingemšīras grāfistes Rašklifas nemetropoles distrikta lielākā apdzīvotā vieta un administratīvais centrs, kā arī Notingemšīras nemetropoles grāfistes administratīvais centrs. Atrodas grāfistes dienviddaļā Trentas upes krastā, faktiski Notingemas priekšpilsēta un ietilpst tās aglomerācijā.

## Vēsture
Nocietinātu apdzīvoto vietu pie Trentas tilta starp 919. un 924. gadu dibināja anglosakšu karalis Edvards Vecākais, lai aizsargātu Notingemu pret dāņu iebrukumiem. Kā lielāka apdzīvotā vieta izaugusi 19. gadsimtā, 1894. gadā tai piešķirts urbānā distrikta statuss.  

## Atsauces

## Ārējās saites
Viļānu iela

**Viļānu iela** var būt:

* Viļānu iela — iela Rīgā;
* Viļānu iela — iela Rēzeknē;
* Viļānu iela — iela Preiļos;
* Viļānu iela — iela Silmalas pagasta Krukos;
* Viļānu iela — iela Maltas pagasta Maltā;
* Viļānu iela — iela Riebiņu pagasta Riebiņos;
* Viļānu iela — iela Silmalas pagasta Tiskādos.
Mazā Viršu iela

**Mazā Viršu iela** var būt:

* Mazā Viršu iela — iela Daugavpilī;
* Mazā Viršu iela — iela Jelgavā.

## Skatīt arī
* Viršu iela
* Viršu ceļš
Brokstova

**Brokstovas boro** () ir nemetropoles distrikts ar boro statusu Anglijas vidienē Notingemšīras nemetropoles grāfistē. Atrodas grāfistes dienvidrietumos, robežojas rietumos — ar Dārbišīru, ziemeļos — ar Ešfīldu, austrumos — ar Notingemu, bet dienvidos — ar Rašklifu. Distrikta lielākā apdzīvotā vieta un administratīvais centrs ir Notingemas priekšpilsēta Bīstona.

## Vēsture
Administratīvā vienība tagadējās robežās izveidota 1974. gada 1. aprīlī, apvienojot Īstvudas un Bīstonas un Steplfordas urbānos distriktus un daļu Beisfordas lauku distrikta. Nodēvēts pēc senos laikos distrikta teritorijā pastāvējušās Brokstovas kiligundas (*Broxtowe Wapentake*); pati Brokstovas muiža mūsdienās atrodas Notingemas pilsētas teritorijā.

Administratīvi distriktu veido ārpuspagastu teritorija (*unparished area*), ko tieši pārvalda boro padome un kas iekļauj Bīstonas pilsētu ar  iedzīvotājiem, trīs pagasta līmeņa pilsētas — Steplforda (), Īstvuda () un Kimberli (), kā arī 6 lauku pagasti.

## Atsauces

## Ārējās saites

*
Adele Egzarkopulosa

**Adele Egzarkopulosa** (; dzimusi ) ir franču aktrise.

Guvusi lielu atpazīstamību ar lomu romantiskajā drāmas filmā "Zils ir vissiltākā krāsa" (*La Vie d'Adèle : Chapitres 1 et 2*). Par šo filmu Egzarkopulosa, aktrise Lea Sedū un režisors Abdellatifs Kešišs saņēma Zelta palmas zaru. Par filmām "Zils ir vissiltākā krāsa" un *[[Je verrai toujours vos visages]]* (2023) saņēmusi Cēzara balvu. Šai balvai nominēta arī par filmām *[[Mandibules]]* (2020) un *[[Rien à foutre]]* (2021). Piedalījusies arī tādās filmās kā *[[Le Fidèle]]* (2017), "Nurijevs. Baltais krauklis" (2018), "Sibilas kārdinājums" (*Sibyl*, 2019), *[[Les Cinq Diables]]* (2022), *[[Fumer fait tousser]]* (2022), "Dzīvnieku valstība" (*Le Règne animal*, 2023), *[[Passages]]* (2023) un "Prāta spēles 2" (2024).

## Ārējās saites
Bīstona

**Bīstona** (; ) ir pilsēta Anglijā, Notingemšīras grāfistes Brokstovas nemetropoles distrikta lielākā apdzīvotā vieta un administratīvais centrs. Atrodas grāfistes dienviddaļā Trentas upes krastā, faktiski Notingemas dienvidrietumu priekšpilsēta un ietilpst tās aglomerācijā.

## Vēsture
Vēstures avotos pirmoreiz minēta Pastardienas grāmatā 1086. gadā kā *Bestune* — nosaukums cēlies no senangļu valodas *bēos* un *tūn* — ‘smilgu ciems’. Lokāli populārāka ir alternatīvā versija, ka nosaukuma izcelsme saistīta ar *bēo* — ‘bite’; pilsētas neformālais nosaukums ir *hive of industry* — ‘rūpniecības strops’ un bites iekļautas pilsētas ģerbonī.

Līdz 19. gadsimtam Bīstona bija neliels ciems Notingemas pievārtē. 19. gadsimta sākumā šeit sāka attīstīties zīda austuves. Vēlākos gados Bīstonā attīstījās citas ražošanas nozares, tajā skaitā velosipēdu, motociklu, automobiļu un telefonu ražošana.

## Atsauces

## Ārējās saites
Augusts Vēžnieks

** Augusts Kārlis Vēžnieks** (1847—1932) bija latviešu zemkopis un politiķis, kurš ieņēma Sīpeles pagasta vecākā pienākumus. Viens no Kurzemes Zemes sapulces deputātiem. Vienīgais no latviešu tautības Kurzemes Zemes padomes deputātiem, kurš parakstīja Kurzemes un Zemgales hercogistes atjaunošanas proklamāciju.

## Biogrāfija
Dzimis  Sīpeles pagasta "Griezēs" zemnieka Kristapa Vēžnieka un Dorisas Henriettes Vēžnieces (dzim. Zilberts) ģimenē, kā vecākais sešu bērnu ģimenē. Viņa brālis Roberts Vēžnieks bija atpazīstams ārsts Aizputes apriņķī, brālēns mācītājs un teologs Kārlis Kundziņš., Kurzemes padomes sēdē, Vēžnieks, pārstāvot latviešu sīkzemniekus, aicināja padomei nekavējoties sūtīt Vācijas Impērijas ķeizaram Vilhelmam II lūgumu, lai viņš kļūtu par atjaunotās Kurzemes un Zemgales hercogistes hercogu. Ķeizars hercoga titulu nepieņēma.

Vēžnieks mirst .

## Atsauces
Ešfīlda

**Ešfīldas distrikts** (; ) ir nemetropoles distrikts Anglijas vidienē Notingemšīras nemetropoles grāfistē. Atrodas grāfistes rietumos, robežojas rietumos — ar Dārbišīru, ziemeļos — ar Mensfīldu, austrumos — ar Ņūarku un Šērvudu un Gedlingu, bet dienvidos — ar Notingemu un Brokstovu. Distrikta administratīvais centrs ir Kērkbi Ešfīldā, bet lielākā apdzīvotā vieta — Satona Ešfīldā.

## Vēsture
Administratīvā vienība tagadējās robežās izveidota 1974. gada 1. aprīlī, apvienojot Haknelas, Kērkbi Ešfīldā un Satonas Ešfīldā urbānos distriktus un daļu Beisfordas lauku distrikta.

Administratīvi distriktu veido no divām daļām sastāvoša ārpuspagastu teritorija (*unparished area*), ko tieši pārvalda boro padome un kas iekļauj Satonas Ešfīldā ( iedzīvotāji), Haknalas () un Kērkbi Ešfīldā () pilsētas, kā arī 3 lauku pagasti.

## Atsauces

## Ārējās saites

*
Roberts Vēžnieks

**Roberts Ludvigs Vēžnieks** (1863—1941) bija latviešu ārsts un sabiedriskais darbinieks, kurš vairāk atpazīstams ar savu ārsta praksi Kazdangas doktorātā.

## Dzīvesgājums
Dzimis  Sīpeles pagasta "Griezēs" zemnieka Kristapa Vēžnieka un Dorisas Henriettes Vēžnieces (dzim. Zilberts) ģimenē, kā jaunākais sešu bērnu ģimenē. Viņa brālis Augusts Vēžnieks bija politiķis, kurš ieņēma Sīpeles pagasta vecākā pienākumus. Mācījies Dobeles draudzes skolā no 1875. gada līdz 1878. gadam pie ērģelnieka Pētera Francmaņa. Vēlāk no 1878. gada līdz 1883. gadam mācījies ģimnāzijā Jelgavā. No 1884. gada līdz 1890. gadam studējis Tērbatas Universitātē par ārstu. Pēc studijām īsu brīdi strādājis Vecpiebalgā, bet vēlā Skrundā. Nākamie mūža gadi no 1891. gada ar nelieliem pārtraukumiem, ko sagādājuši kari, saistīts ar Kazdangu. Krievu—japāņu kara laikā bijis kara ārsts Tālajos Austrumos un Pirmā pasaules kara laikā šo pašu pienākumu pildījis Daugavpilī. Pēc kara atgriezies Kazdangā.

1922. gadā agrārās reformas laikā Vēžniekam piešķīra 20 hektārus no Kapšu pusmuižas zemes, kur viņš uzcēla savu māju "Vēžnieki". 1925. gadā, arī agrārās reformas ietvaros, Kazdangas pagasta sabiedrībai pieškīra saimniecību 1F ar noteikumu, ka zeme un ēkas jāizmanto pagasta ambulances un aptiekas vajadzībām.

Vēžnieka ārsta darbības lauks neaprobežojās ar Kazdangas pagastu vien, viņam darbojoties vēl Valtaiķu pagastā un Sieksāstes pagastā. 1940. gadā viņš svinēja savu 50 darbā pavadīto gadu jubileju un nolēma beigt darba gaitas. Dzīvesbiedre bijusi vāciete, tāpēc 1941. gadā Vēžnieki devās bēgļu gaitas uz Vāciju. Ceļā uz Vāciju Vēžnieks nomira.

## Atsauces

## Ārējās saites
*
Kērkbi Ešfīldā

**Kērkbi Ešfīldā** () ir pilsēta Anglijā, Notingemšīras grāfistes Ešfīldas nemetropoles distrikta administratīvais centrs. Atrodas grāfistes rietumdaļā  no grāfistes centra Notingemas un  no valsts galvaspilsētas Londonas.

## Vēsture
Apdzīvoto vietu dibinājuši dāņu vikingi; tās nosaukums tulkojumā nozīmē ‘baznīcas ciems’. Minēta 1086. gadā Pastardienas grāmatā kā ciems ar divām baznīcām. Apdzīvotā vieta izaugusi saistībā ar akmeņogļu ieguvi — pilsētā un tās apkārtnē līdz 20. gadsimta otrajai pusei darbojās trīs akmeņogļu raktuves. Nozīmīgs dzelzceļa mezgls.

## Atsauces

## Ārējās saites
Viesuļvētras (filma)

**"Viesuļvētras"** () ir 2024. gada ASV katastrofu filma, kuras režisors ir Lī Aizeks Čuns. Filmā galvenās lomas atveido Deizija Edgara-Džonsa, Glens Pauels, Entonijs Ramoss, Brendons Perea, Mora Tīrnija un Saša Leina. Filma ir jauns ekranizējums 1996. gada filmai "Viesuļvētra".

Filma stāsta par vētru mednieku grupu, kas nokļūst tornado veidošanās epicentrā Oklahomā.

Filmas "Viesuļvētras" pirmizrāde notika  Londonā. ASV un Latvijā filmas pirmizrāde notika  un to izplatīja *[[Universal Pictures]]* un *[[Warner Bros. Pictures]]*. Filma saņēma galvenokārt pozitīvas kritiķu atsauksmes, galvenokārt slavējot aktierspēli un vizuālo stilu. Tīmekļa vietnē *[[Rotten Tomatoes]]* filmai ir 75% vērtējums. Filma visā pasaulē nopelnījusi vairāk nekā 372 miljonus ASV dolāru.

## Atsauces

## Ārējās saites
Satona Ešfīldā

**Satona Ešfīldā** () ir pilsēta Anglijā, Notingemšīras grāfistes Ešfīldas nemetropoles distrikta lielākā apdzīvotā vieta. Atrodas grāfistes rietumdaļā  no grāfistes centra Notingemas un  no valsts galvaspilsētas Londonas; faktiski austrumos esošās Mensfīldas piepilsēta.

## Vēsture
Apdzīvotā vieta radusies sakšu laikā, Pastardienas grāmatā 1086. gadā minēta kā *Sutone*. Pilsēta izaugusi saistībā ar akmeņogļu ieguvi, urbānā distrikta statuss kopš 1894. gada.

Satonas centrā Portlendas laukumā atrodas 1995. gadā atklātais Eiropā lielākais Saules pulkstenis.

## Atsauces

## Ārējās saites
Zaļumu iela

**Zaļumu iela** var būt:

* Zaļumu iela — iela Rīgā;
* Zaļumu iela — iela Daugavpilī;
* Zaļumu iela — iela Jelgavā;
* Zaļumu iela — iela Aizputē;
* Zaļumu iela — iela Ogrē;
* Zaļumu iela — iela Garkalnes pagasta Garkalnē;
* Zaļumu iela — iela Carnikavas pagasta Garupē;
* Zaļumu iela — iela Ropažu pagasta Muceniekos;
* Zaļumu iela — iela Pildas pagasta Pildā.
Haknala

**Haknala** (; ) ir pilsēta Anglijā, Notingemšīras grāfistes Ešfīldas nemetropoles distrikta otra lielākā apdzīvotā vieta. Atrodas grāfistes rietumdaļā  no grāfistes centra Notingemas centra un  no valsts galvaspilsētas Londonas; faktiski Notingemas piepilsēta.

## Vēsture
Apdzīvotā vieta radusies sakšu laikā, Pastardienas grāmatā 1086. gadā minēta kā *Hochenale*. No 1295. līdz 1915. gadam pilsēta bija zināma kā **Haknaltorkarda** (*Hucknall Torkard*) pēc apkārtnes lielāko zemes īpašnieku Torkardu dzimtas uzvārda. Līdz 19. gadsimta vidum attīstījusies kā neliela tirgus pilsētiņa, kuras galvenā ražošanas nozare bija tekstilindustrija. 19. gadsimta otrajā pusē pilsētas apkārtnē atklātas plašas akmeņogļu iegulas, ierīkotas vairākas raktuves, pēdējā no kurām slēgta 1986. gadā. Urbānā distrikta statuss kopš 1894. gada.

## Atsauces

## Ārējās saites
Mensfīlda (distrikts)

**Mensfīldas distrikts** () ir nemetropoles distrikts Anglijas vidienē Notingemšīras nemetropoles grāfistē. Atrodas grāfistes rietumos, robežojas rietumos — ar Dārbišīru, ziemeļos — ar Basetlo, austrumos — ar Ņūarku un Šērvudu, bet dienvidos — ar Ešfīldu. Distrikta administratīvais centrs un lielākā apdzīvotā vieta ir Mensfīlda.

## Vēsture
Administratīvā vienība tagadējās robežās izveidota 1974. gada 1. aprīlī, apvienojot Mensfīldas municipālo boro, Mensfīldvudhausas urbāno distriktu un Vorsopas lauku distriktu.

Administratīvi distriktu veido ārpuspagastu teritorija (*unparished area*), ko tieši pārvalda distrikta padome un kas iekļauj Mensfīldas pilsētu ar  iedzīvotāju, kā arī Vorsopas lauku pagasts.

## Atsauces

## Ārējās saites

*
Zanes iela

**Zanes iela** var būt:

* Zanes iela — iela Rīgā;
* Zanes iela — iela Salaspils pagasta Mežezeros.
Mazā Zeltiņu iela

**Mazā Zeltiņu iela** var būt:

* Mazā Zeltiņu iela — iela Carnikavas pagasta Carnikavā;
* Mazā Zeltiņu iela — iela Salaspils pagasta Jaunsauriešos.

## Skatīt arī
* Zeltiņu iela
Mensfīlda

**Mensfīlda** (; ) ir pilsēta Anglijā, Notingemšīras grāfistes Mensfīldas nemetropoles distrikta lielākā apdzīvotā vieta un administratīvais centrs. Atrodas grāfistes rietumdaļā Monas upes krastos  no grāfistes centra Notingemas un  no valsts galvaspilsētas Londonas.

## Vēsture
Apdzīvotā vieta tagadējās pilsētas vietā pastāvējusi jau romiešu Britānijas laikā. Mensfīldas muiža kopš 11. gadsimta piederējusi Anglijas karaļiem; netālais Šērvudas mežs kopš 1066. gada bija karaliskais medību mežs, ko bieži apmeklēja karaļnama pārstāvji. Pastardienas grāmatā 1086. gadā pilsētiņa minēta kā *Mammesfeld*. 1377. gadā karalis Ričards II piešķīra Mensfīldai tirgus tiesības. 16. gadsimtā parlaments piešķīra Mensfīldas muižu Norfolkas hercogam, bet vēlāk īpašuma tiesības pārgāja Ņūkāslas un Portlendas hercogiem. Industriālās revolūcijas laikā Mensfīlda izauga kā kalnraču pilsēta — pilsētā un tās apkārtnē bija vairākas akmeņogļu raktuves, kas darbojās līdz 20. gadsimta otrajai pusei. Nozīmīga industrija pilsētā bija arī alus brūvēšana.

## Atsauces

## Ārējās saites
Labirints (1986. gada filma)

**"Labirints"** () ir 1986. gada ASV un Apvienotās Karalistes muzikāla fantāzijas filma, kuras režisors ir Džims Hensons, bet Džordžs Lūkass izpildproducents. Filma balstīta uz Braiena Frauda konceptuālajiem tēliem, scenārija autors ir Terijs Džonss, un daudzas filmas lelles veidojuši *Jim Henson's Creature Shop*. Filmā galvenās lomas atveido Dženifere Konelija un Deivids Bovijs. Filmā Sāra (Konellija) mēģina sasniegt milzīga citpasaules labirinta centru, lai izglābtu savu mazo pusbrāli Tobiju, kuru viņa novēlēja Džeretam (Bovijs).

Filma aizsākās kā Hensona un Frauda sadarbība pēc viņu iepriekšējās sadarbības filmā *[[The Dark Crystal]]* (1982). Terijs Džonss no *[[Monty Python]]* 1984. gada sākumā uzrakstīja pirmo filmas scenārija melnrakstu, iedvesmojoties no Frauda skicēm. Vairāki citi scenāristi to pārrakstīja un papildināja, tostarp Lora Filipsa, Lūkass, Deniss Lī un Eleina Meja, lai gan tikai Džonss vienīgais minēts kā filmas scenārija autors. Filmēšana norisinājās no 1985. gada aprīļa līdz septembrim dažādās vietās ASV un Apvienotajā Karalistē.

*[[The New York Times]]* ziņoja, ka filmas budžets bija 25 miljoni ASV dolāru. Filma bija kases ieņēmumu izgāšanās ASV, iekasējot vien 12,9 miljonus ASV dolāru. Tomēr tā bija ienesīga Apvienotajā Karalistē un ārzemēs, visā pasaulē iekasējot vairāk nekā 34 miljonus ASV dolāru. Pēc režisora dēla Braiena Hensona teiktā, filma pēc pirmizrādes saņēma dažādas kritiķu atsauksmes. Šī ir pēdējā Hensona režisētā pilnmetrāžas filma, un gadu gaitā to atkārtoti novērtējuši daudzi kritiķi. Filma guvu panākumus mājas video un televīzijā, kā arī ieguvusi kulta filmas statusu.

Filma adaptēta dažādiem medijiem, tostarp grāmatām, videospēlēm, galda spēlēm un komiksiem. *[[Tokyopop]]* no 2006. līdz 2010. gadam publicēja četru sējumu komiksu turpinājumu *Return to Labyrinth*, un *Archaia Entertainment* no 2018. līdz 2019. gadam publicēja komiksu prikvelu *Labyrinth: Coronation*. 2016. gada janvārī ziņoja, ka notiek darbs pie filmas turpinājuma scenārija, kuru scenāriste Nikola Perlmena raksturoja vairāk kā šī visuma atvasinājumu.

## Atsauces

## Ārējās saites
Haplogrupa R1a

[thumb|300px|Haplogrupas R1a sastopamības biežums dažādās [Eirāzijas populācijās.]]

**Haplogrupa R1a** jeb **R-M420** ir viena no visbiežāk sastopamajām cilvēka Y-hromosomas DNS haplogrupām. Paleoģenētiskie pētījumi liecina par to, ka mezolīta laikmetā pirms 13 tūkstošiem gadu R1a haplogrupa bija sastopama Austrumu mednieku-vācēju Y-hromosomās. 
Šīs haplogrupas izplatīšanās korelē ar indoeiropiešu valodu ekspansiju 3. gadu tūkstotī p.m.ē., Eiropā izveidojot Auklas keramikas kultūru.

## Izplatība Baltijā
Pēc populācijas ģenētisko pētījumu datiem R1a haplogrupa līdztekus N1c haplogrupai ir viena no divām biežāk sastopamajām Baltijas valstu pamatiedzīvotāju Y-hromosomas haplogrupām. Tā atrodama 44,9 % Lietuvas vīriešu,
37,7 % Latvijas vīriešu (ziemeļrietumu Latvijas novados tās izplatība pieaug līdz 44,8%)
un 33,5 % Igaunijas vīriešu.

## Atsauces
Haplogrupa N (Y-DNS)

[thumb|300px|N haplogrupas sastopamības biežums dažādās [Eirāzijas populācijās.]]

**Haplogrupa N** jeb **N-M231** ir cilvēka Y-hromosomas DNS haplogrupa, ko raksturo gēna polimorfisms M231. Paleoģenētiskie pētījumi liecina par to, ka paleolīta laikmetā apmēram pirms 20 tūkstošiem gadu N haplogrupa bija sastopama Austrumāzijas mednieku-vācēju Y-hromosomās. Ledus laikmeta beigu posmā pirms 12-14 tūkstošiem gadu tā izplatījās ziemeļu un rietumu virzienā.

Šīs haplogrupas izplatīšanās korelē ar somugru valodu ekspansiju Eiropā, kas sākās pirms apmēram 5 tūkstošiem gadu.

## Izplatība Baltijā
Pēc populācijas ģenētisko pētījumu datiem N haplogrupa līdztekus R1a haplogrupai ir viena no divām biežāk sastopamajām Baltijas valstu pamatiedzīvotāju Y-hromosomas haplogrupām. Tās N3 (N3a3-VL29, pēc agrākas klasifikācijas N1c) variants atrodams 40,5 % Lietuvas vīriešu,
41,5 % Latvijas vīriešu (austrumu Latvijas novados tās izplatība pieaug līdz 48,3%)
un 30,6 % Igaunijas vīriešu.

## Atsauces
Zeltiņu iela

**Zeltiņu iela** var būt:

* Zeltiņu iela — iela Rīgā;
* Zeltiņu iela — iela Mārupē;
* Zeltiņu iela — iela Carnikavas pagasta Carnikavā.

## Skatīt arī
* Mazā Zeltiņu iela
* Zeltiņi
Paborga

**Paborga** var būt:

* Paborga — ciems Cirmas pagastā, Ludzas novadā;
* Paborga — ciems Stoļerovas pagastā, Rēzeknes novadā.
Latvijas Universitātes Eksakto zinātņu un tehnoloģiju fakultāte

**Latvijas Universitātes Eksakto zinātņu un tehnoloģiju fakultāte** ir viena no Latvijas Universitātes fakultātēm. Tā izveidota 2024. gadā, apvienojot Datorikas fakultāti, Fizikas, matemātikas un optometrijas fakultāti un Ģeogrāfijas un Zemes zinātņu fakultāti. Fakultāte piedāvā studijas datorzinātnēs, fizikā, matemātikā, optometrijā, ģeogrāfijā, ģeoloģijā un vides zinātnē. Studijas noris trīs ēkās — Jelgavas ielā 1 (ģeogrāfijas, ģeoloģijas, vides zinātnes un optometrijas programmās), Jelgavas ielā 3 (fizikas un matemātikas programmās), kā arī Raiņa bulvārī 19 (datorikas programmās).

Sākotnēji LU Eksakto zinātņu un tehnoloģiju fakultātes dekānes vietas izpildītāja bija iepriekšējā Ģeogrāfijas un Zemes zinātņu fakultātes vadītāja Zaiga Krišjāne. No 2025. gada 2. jūnija amatā stājās fakultātes dekāns Aigars Ekers.

## Atsauces
Latvijas Universitātes Medicīnas un dzīvības zinātņu fakultāte

**Latvijas Universitātes Medicīnas un dzīvības zinātņu fakultāte** ir viena no Latvijas Universitātes fakultātēm. Tā izveidota 2024. gadā, apvienojot Bioloģijas fakultāti, Ķīmijas fakultāti un Medicīnas fakultāti. Fakultāte piedāvā studijas bioloģijā, ķīmijā, medicīnā un veselības aprūpē. Studijas noris divās ēkās — Jelgavas ielā 1 (bioloģijas un ķīmijas programmās) un Jelgavas ielā 3 (medicīnas un veselības aprūpes programmās).

LU Medicīnas un dzīvības zinātņu fakultātes dekāns ir ķīmijas zinātņu doktors, profesors Kristaps Jaudzems.

## Atsauces
Haplogrupa R1b

[thumb|300px|Haplogrupas R1b sastopamības biežums dažādās [Eirāzijas un Āfrikas populācijās.]]

**Haplogrupa R1b** jeb **R-M343** ir cilvēka Y-hromosomas DNS haplogrupa, kas biežāk atrodama Eiropas rietumu un dienvidrietumu daļas iedzīvotājiem. Paleoģenētiskie pētījumi liecina par to, ka mezolīta laikmetā R1b haplogrupa bija sastopama Rietumu mednieku-vācēju Y-hromosomās arī Latvijā.

Šīs haplogrupas izplatīšanās korelē ar indoeiropiešu valodu ekspansiju 3. gadu tūkstotī p.m.ē., Rietumeiropā izveidojot Zvanveida biķeru kultūru (*Bell Beaker culture*).

## Izplatība Baltijā
Pēc populācijas ģenētisko pētījumu datiem R1b haplogrupa ir viena no četrām biežāk sastopamajām Baltijas valstu pamatiedzīvotāju Y-hromosomas haplogrupām. Tā atrodama 4,9 % Lietuvas vīriešu, 7,6 % Latvijas vīriešu un 4,2 % Igaunijas vīriešu. Dienvidrietumu Latvijas novados tās izplatība pieaug līdz 15,2%.

## Atsauces
Basetlo

**Basetlo distrikts** () ir nemetropoles distrikts Anglijas vidienē Notingemšīras nemetropoles grāfistē. Aizņem grāfistes ziemeļdaļu, robežojas rietumos ar Dārbišīru un Dienvidjorkšīru, ziemeļos un austrumos — ar Linkolnšīru, bet dienvidos — ar Ņūarku un Šērvudu un Mensfīldu. Distrikta administratīvais centrs un lielākā apdzīvotā vieta ir Vērksopa.

## Vēsture
Administratīvā vienība tagadējās robežās izveidota 1974. gada 1. aprīlī, apvienojot Vērksopas un Īstretfordas municipālos boro un daļas no Vērksopas un Īstretfordas lauku distriktiem.

Administratīvi distriktu veido ārpuspagastu teritorija (*unparished area*), ko tieši pārvalda distrikta padome un kas iekļauj Vērksopas ( iedzīvotāji) un Retfordas () pilsētas, Hārvortbērkotas () un Taksfordas () pagasta līmeņa pilsētas, kā arī 62 lauku pagasti.

## Atsauces

## Ārējās saites

*
Haplogrupa B (Y-DNS)

[thumb|300px|Haplogrupas B sastopamības biežums [Āfrikas populācijās.]]

**Haplogrupa B** jeb **B-M60** ir cilvēka Y-hromosomas DNS haplogrupa, kas atrodama vienīgi Āfrikas pirmiedzīvotājiem. Paleoģenētiskie pētījumi liecina par to, ka tā radusies pirms vismaz 100 tūkstošiem gadu. 

## Atsauces
Haplogrupa C (Y-DNS)

thumb|300px|Haplogrupas C izplatība Āzijā.
[thumb|300px|Haplogrupas C migrācijas ceļi no [Āfrikas.]]

**Haplogrupa C** jeb **C-M130** ir cilvēka Y-hromosomas DNS haplogrupa, kas visbiežāk atrodama Centrālāzijas un Okeānijas pirmiedzīvotājiem. Paleoģenētiskie pētījumi liecina par to, ka tā radusies pirms vismaz 50 tūkstošiem gadu. 

## Atsauces
Haplogrupa D (Y-DNS)

thumb|300px|Haplogrupas D izplatība Āzijā (sārtā krāsā)
[thumb|300px|Haplogrupas C migrācijas ceļi no [Āfrikas]]

**Haplogrupa D** jeb **D-CTS3946** ir cilvēka Y-hromosomas DNS haplogrupa, kas visbiežāk atrodama Austrumāzijas pirmiedzīvotājiem. Paleoģenētiskie pētījumi liecina par to, ka tā radusies pirms vismaz 70 tūkstošiem gadu.

## Atsauces
Haplogrupa DE

thumb|300px|Haplogrupas DE sastopamības biežums dažādās populācijās.

**Haplogrupa DE** ir cilvēka Y-hromosomas DNS haplogrupa, kas atrodama gan Āfrikas, gan Eirāzijas pirmiedzīvotājiem. Paleoģenētiskie pētījumi liecina par to, ka tā radusies pirms vismaz 70 tūkstošiem gadu. 

## Atsauces
Haplogrupa F (Y-DNS)

thumb|300px|Haplogrupas F migrācijas ceļi un dalīšanās.

**Haplogrupa F** jeb **F-M89** ir cilvēka Y-hromosomas DNS haplogrupa, kas atrodama Eirāzijas pirmiedzīvotājiem. Paleoģenētiskie pētījumi liecina par to, ka tā radusies pirms vismaz 50 tūkstošiem gadu. 

## Izplatība Baltijā
Pēc populācijas ģenētisko pētījumu datiem F haplogrupas subkladi G, H, I, J, K niecīgā biežumā sastopami arī Baltijas valstu pamatiedzīvotāju Y-hromosomas haplogrupām. Tie atrodami 1,8 % Lietuvas vīriešu, 0,6  % Latvijas vīriešu un 0,8 % Igaunijas vīriešu. Austrumu Latvijas novados tās izplatība pieaug līdz 1,7%.

## Atsauces
Haplogrupa I1

[thumb|300px|Haplogrupas I1 sastopamības biežums [Eiropas populācijās.]]

**Haplogrupa I<small>1</small>** jeb **I-M253** ir cilvēka Y-hromosomas DNS haplogrupa, kas biežāk atrodama Ziemeļeiropas iedzīvotājiem. Paleoģenētiskie pētījumi liecina par to, ka mezolīta laikmetā I1 haplogrupa bija sastopama Rietumu mednieku-vācēju Y-hromosomās.

Šīs haplogrupas izplatīšanās uz ziemeļiem korelē ar indoeiropiešu valodu ekspansiju agrīnā neolīta un bronzas laikmetā 3. gadu tūkstotī p.m.ē., I1 haplogrupas parādīšanās Zviedrijas pirmiedzīvotājiem ir konstatēta ap 1400. gadu p.m.ē.

## Izplatība Baltijā
Pēc populācijas ģenētisko pētījumu datiem I1 haplogrupa ir viena no četrām biežāk sastopamajām Baltijas valstu pamatiedzīvotāju Y-hromosomas haplogrupām. Tā atrodama 4,9 % Lietuvas vīriešu, 6,3  % Latvijas vīriešu un 11,9 % Igaunijas vīriešu. Ziemeļrietumu Latvijas novados tās izplatība pieaug līdz 13,8%.

## Atsauces
Haplogrupa I (Y-DNS)

thumb|300px|Haplogrupas I izplatība.

**Haplogrupa I** jeb **I-M170** ir cilvēka Y-hromosomas DNS haplogrupa, kas atrodama Eirāzijas pirmiedzīvotājiem. Paleoģenētiskie pētījumi liecina par to, ka tā radusies pirms vismaz 42 tūkstošiem gadu. 
Haplogrupa I1 visbiežāk sastopama Ziemeļeiropas iedzīvotājiem, bet haplogrupa I2 Balkānu iedzīvotājiem. 

## Atsauces
Haplogrupa M (Y-DNS)

thumb|300px|Haplogrupas M izplatība.

**Haplogrupa M** jeb **M-P256** ir cilvēka Y-hromosomas DNS haplogrupa, kas atrodama Melanēzijas un Austrālijas pirmiedzīvotājiem. Paleoģenētiskie pētījumi liecina par to, ka tā radusies pirms vismaz 32 tūkstošiem gadu. 

## Atsauces
Haplogrupa T (Y-DNS)

thumb|300px|Haplogrupas T izplatība.

**Haplogrupa T** jeb **T-M184** ir cilvēka Y-hromosomas DNS haplogrupa, kas atrodama Eirāzijas un Āfrikas pirmiedzīvotājiem. Paleoģenētiskie pētījumi liecina par to, ka tā radusies pirms vismaz 26 tūkstošiem gadu un bija raksturīga Eiropas neolīta zemkopjiem. 

## Atsauces
Haplogrupa R (Y-DNS)

thumb|300px|Haplogrupas R migrācijas ceļi.

**Haplogrupa R** jeb ** R-M207** ir cilvēka Y-hromosomas DNS haplogrupa, kas atrodama Eirāzijas pirmiedzīvotājiem. Paleoģenētiskie pētījumi liecina par to, ka tā radusies pirms vismaz 27 tūkstošiem gadu un sadalījusies divās lielās apakšgrupās (haplogrupa R1a un haplogrupa R1b).

## Atsauces
Haplogrupa P (Y-DNS)

thumb|300px|Haplogrupas P migrācijas un dalīšanās ceļi.

**Haplogrupa P** jeb **P-M45** ir cilvēka Y-hromosomas DNS haplogrupa, kas atrodama visu kontinentu pirmiedzīvotājiem. Paleoģenētiskie pētījumi liecina par to, ka tā radusies pirms vismaz 40 tūkstošiem gadu Dienvidāzijā. 

## Atsauces
Vērksopa

**Vērksopa** (; ) ir pilsēta Anglijā, Notingemšīras grāfistes Basetlo nemetropoles distrikta lielākā apdzīvotā vieta un administratīvais centrs. Atrodas grāfistes ziemeļrietumos Raitonas upes krastos  no grāfistes centra Notingemas un  no valsts galvaspilsētas Londonas. 

## Vēsture
Vēstures avotos pirmoreiz minēta 1086. gadā Pastardienas grāmatā kā *Werchesope*. 1568. gadā Vērksopas muiža kļuva par ieslodzījuma vietu Skotijas karalienei Marijai I. 18. gadsimta otrajā pusē pilsēta uzplauka līdz ar Česterfīldas kanāla izbūvi, bet no 1849. gada — ar dzelzceļa līnijas izbūvi. 19. gadsimta beigās līdz tam tradicionālo pārtikas rūpniecību (iesala un miltu ražošana, lakricas audzēšana) nomainīja kalnrūpniecība — pilsētas apkārtnē tika izveidotas vairākas akmeņogļu raktuves. Pēdējā no raktuvēm slēgta 1990. gados, kas izraisīja plašu bezdarbu un sociālās problēmas.

## Atsauces

## Ārējās saites